GiliGold/VAD_KnessetCorpus huggingface dataset:
עידו בן יצחק: אנחנו מצביעים על מס' 2 בלבד.
מיכל רוזין: מי רוצה לנמק?
שלמה קרעי: גברתי יושבת הראש, אני רוצה לסכם את הדיון הארוך שהיה כאן אתמול והיום.
שלמה קרעי: השר בר לב הגיע אתמול לדיון, אמר את מה שיש לו לומר, זרק עלינו את המילים שלו, וקם והלך החוצה, ואפילו לא נענה לבקשתו של יושב-ראש הוועדה לארח לנו חברה לעוד חצי שעה.
שלמה קרעי: הסיבה שהשר בר לב עשה את הדבר הזה, להערכתי, היא שאין לו תשובות.
שלמה קרעי: הוא פחד מהשאלות שלנו.
שלמה קרעי: השאלה הפשוטה ששאלנו כאן בוועדה ודיברנו עליה לאורך הדיונים היא האם השר בר לב מתכוון לממש את האג'נדה הפוליטית שלו, את השנאה שלו למתנחלים, את ההדהוד השקרי שלו שלפיו הדבר היחיד שיש לטפל בו היום, עם כל האנרכיה במדינת ישראל, זה אלימות המתנחלים.
שלמה קרעי: שאלנו האם הוא מתכוון לממש את האג'נדה השקרית הזאת שלו באמצעות הארכת הוראת השעה.
שלמה קרעי: זאת שאלה שהשר בר לב ברח מלתת עליה תשובה אתמול, ועד הרגע הזה לא קיבלנו תשובה.
שלמה קרעי: וכל עוד לא קיבלנו תשובה מהשר בר לב לאן מוקצים אותם חיילי חובה - - -
מיכל רוזין: זמנך תם.
מיכל רוזין: אנחנו נצביע על זה ותוכל להמשיך את דבריך בהסתייגות לחלופין.
אורית סטרוק: רגע, יש לי שתי שאלות פרוצדורליות.
מיכל רוזין: לא, תכף יש הסתייגויות לחלופין, תוכלו להתחלק בזמן ביניכם.
מיכל רוזין: אנחנו עוברים ל-לחלופין.
מיכל רוזין: אורית, בבקשה.
שלמה קרעי: אגב, זה לא לחלופין, זאת הסתייגות נפרדת.
מיכל רוזין: בסדר.
אורית סטרוק: כמה זמן דיבור את נותנת לי?
מיכל רוזין: דקה.
מיכל רוזין: ככה.
מיכל רוזין: כי כבר נימקתם את כל ההסתייגויות וזה כבר נימוק של הרוויזיה, ואני מחליטה כמה זמן לתת.
מיכל רוזין: בבקשה.
מיכל רוזין: נשארו לך 46 שניות.
אורית סטרוק: עד מתי הוועדה יכולה לשבת?
מירי פרנקל-שור: עד 12:00.
מיכל רוזין: בבקשה, יש לך עוד 30 שניות.
אורית סטרוק: תודה רבה, מיכל.
אורית סטרוק: "מטרת חוק זה לאפשר לממשלה לעבוד על הציבור בעיניים כאילו היא מטפלת בפשיעה".
אורית סטרוק: אין הסתייגות יותר מוצדקת מזו.
אורית סטרוק: אנחנו יושבים פה – ואיתן, אל תיעלב – ועובדים על הציבור בעיניים.
אורית סטרוק: כאילו אנחנו באמת מייצגים אותו בדברים שחשובים לו, בעוד שזה בכלל לא המצב.
אורית סטרוק: חברי כנסת יושבים כאן ומצביעים בניגוד לצו מצפונם.
אורית סטרוק: שמענו אותם אתמול בוועדה, אנחנו יודעים את דעותיהם, אבל הם מצביעים בצורה הפוכה.
אורית סטרוק: ולכן הכול פה נועד לשרת אג'נדה פוליטית של שני שרים בממשלה, מה שנקרא בלשונו של כתב ערוץ 13 "עסקת גנץ בר לב".
אורית סטרוק: גנץ ימסור לבר לב את חיילי החובה, בר לב יעביר את חיילי החובה למשטרה, המשטרה תפנה שוטרים לימ"ר ש"י, וכך ירוויחו - - -
רם בן ברק: הצבעה.
רם בן ברק: על מה מצביעים?
עידו בן יצחק: מי שבעד פתיחת הדיון מחדש מצביע בעד, ומי שנגד - - -
רם בן ברק: מי בעד לפתוח את הדיון מחדש?
מירי פרנקל-שור: אני רק רוצה לומר שיש לנו אישור להמשיך את הישיבה עד 12:20 או עד שמתחילה החקיקה.
שלמה קרעי: אתם שוגים בדמיון שאתם תוכלו לסיים עד 12:20, יש לנו עוד כמה כלים פרלמנטריים באמתחתנו, אז צפו להפתעות.
רם בן ברק: אנחנו סמוכים ובטוחים שאתה תנצל כל כלי פרלמנטרי שיש בידך.
אורית סטרוק: מטרת - - -
רם בן ברק: דרך אגב, לא על כל ההסתייגויות הם הגישו רוויזיה.
עידו בן יצחק: הם הגישו על הכול.
רם בן ברק: לא, היו כאלה שאמרו כן והיו כאלה שאמרו - - -
אורית סטרוק: לא, אנחנו הגשנו על הכול.
איתן גינזבורג: אנחנו הגשנו על הכול.
שלמה קרעי: רם, עדיין אפשר להגיש, זה לא פג תוקף.
אורית סטרוק: אני אומרת כך.
אורית סטרוק: בעצם הסיבה של הרוויזיה היא לקרוא קריאה אחרונה לצו מצפונכם: תצביעו בהתאם - - -
רם בן ברק: תודה רבה, לא התקבלה.
רם בן ברק: כמה נתת להם, דקה או חצי דקה?
רם בן ברק: למה לא חצי דקה?
מיכל רוזין: הייתי נחמדה.
רם בן ברק: היועץ, אני יכול לתת חצי דקה?
אורית סטרוק: לא, היא כבר נתנה לנו דקה, זהו.
אורית סטרוק: המטרה של - - -
רם בן ברק: אבל אני עכשיו היושב-ראש.
אורית סטרוק: לא משנים את כללי המשחק באמצע, אין דבר כזה.
רם בן ברק: צודקת.
אורית סטרוק: המטרה של הרוויזיה היא באמת להחזיר אתכם רגע אחורה, ללפני משהו כמו 12 שעות.
אורית סטרוק: ישבנו ביחד אתמול והגענו למסקנות משותפות, אנחנו רוצים להצביע עליהן, ולא יכול להיות שנציבת שב"ס – שיש לי אהדה עצומה כלפיה, באמת שאין לי כלום נגדה - - -
רם בן ברק: חברים, אני מנצל את סמכותי, ומאחר שנתנו שתי דקות להסתייגויות אני מקצר את הזמן לחצי דקה.
רם בן ברק: הלאה, הרוויזיה הבעיה.
אורית סטרוק: אין לך סמכות לעשות דבר כזה.
רם בן ברק: יש לי סמכות.
רם בן ברק: כמו שלקרעי יש סמכויות, גם לי יש סמכויות.
רם בן ברק: בבקשה, הזמן עובד.
אורית סטרוק: אנחנו ב-לחלופין ג', שזה בעצם לא לחלופין אלא מספר כלשהו.
אורית סטרוק: אנחנו חושבים שחיילי צה"ל צריכים לשרת בתפקיד משמעותי בצבא.
אורית סטרוק: אנחנו חושבים שחברי כנסת צריכים לשרת באופן משמעותי את המצביעים שלהם.
אורית סטרוק: אנחנו חושבים - - -
עידו בן יצחק: הסתייגות 3.
אורית סטרוק: בנוגע להסתייגות 3 אני מציעה שהיושב-ראש יסביר לנו למה להצביע נגדה.
אורית סטרוק: הרי בסופו של דבר זה משהו שאתה בעצמך רצית להכניס בחוק, אז תסביר לנו למה אתה מצביע נגד.
רם בן ברק: מאחר שהזמן עבר, אין לי זמן להסביר לך.
רם בן ברק: הרוויזיה לא התקבלה.
עידו בן יצחק: לחלופין של 3.
אורית סטרוק: מה שיש לי להגיד על ההסתייגות הזו – עידו, זה במיוחד בשבילך – זה שצריכים לתקן את התאריך.
אורית סטרוק: צריך להוסיף תאריך עברי.
עידו בן יצחק: זה היה נוסף גם אם לא היית מבקשת.
אורית סטרוק: כל עוד שרע"ם לא השתלטו סופית על הכנסת ולא מחקו סופית את הזהות היהודית של המדינה - - -
עידו בן יצחק: אנחנו ב-לחלופין א'.
מירי פרנקל-שור: אני רוצה רגע לדייק את אופן ההצבעה.
מירי פרנקל-שור: מקום שבו חברת הכנסת סטרוק או חבר הכנסת קרעי הגישו רוויזיות, הם יכולים לבקש לנמק את הרוויזיה.
מירי פרנקל-שור: מקום שבו הם לא הגישו את הרוויזיה, אלא הגישו אותה חברת הכנסת רוזין או חבר הכנסת שיין ואתם הצטרפתם – אם חברת הכנסת רוזין או חבר הכנסת שיין מוותרים על זכות הדיבור, אפשר לעבור ישר להצבעה.
רם בן ברק: יפה מאוד, אז קיצרנו בהרבה.
אורית סטרוק: אבל אנחנו הגשנו על הכול.
יוסף טייב: לא, אנחנו הגשנו על הכול.
מיכל רוזין: ואת הצטרפת אלינו.
רם בן ברק: אז אנחנו הולכים לרוויזיה הבאה שהם הגישו.
עידו בן יצחק: לחלופין א' ללא הנמקה, אפשר להצביע.
עידו בן יצחק: לחלופין ב' ללא הנמקה.
עידו בן יצחק: הסתייגות 4 עם הנמקה.
רם בן ברק: בבקשה, חצי דקה.
אורית סטרוק: אנחנו בסך הכול מבקשים מכם לשקול בשנית ולהצביע לפי צו מצפונכם, כמו שאתם דיברתם אתמול בוועדה - - -
רם בן ברק: אין לקואליציה מצפון...
אורית סטרוק: בוא נסכם שיש לכם מצפון, נכון?
רם בן ברק: בוודאי.
אורית סטרוק: לכל חבר כנסת חייב להיות מצפון.
אורית סטרוק: כי לפעמים כשאין, אנחנו מגיעים - - -
רם בן ברק: מי בעד הרוויזיה?
עידו בן יצחק: 5 ללא הנמקה.
רם בן ברק: הרוויזיה לא עברה.
עידו בן יצחק: 6 ללא הנמקה.
עידו בן יצחק: לחלופין ללא הנמקה.
עידו בן יצחק: לחלופין א' ללא הנמקה.
עידו בן יצחק: לחלופין ג' ללא הנמקה.
עידו בן יצחק: לחלופין ד' ללא הנמקה.
עידו בן יצחק: לחלופין ה' ללא הנמקה.
עידו בן יצחק: לחלופין ו' ללא הנמקה.
עידו בן יצחק: לחלופין ז' עם הנמקה.
שלמה קרעי: רגע, גברתי היועצת המשפטית, אנחנו גם הצטרפנו לכל הרוויזיות, ואם אין אף אחד שמנמק אז אנחנו רוצים לנמק.
מירי פרנקל-שור: אם היא מסירה את זכותה אז זכותה להחליט שאפשר לגשת ישר להצבעה.
שלמה קרעי: לא, יש לה זכות ראשונים, אבל אין לה זכות בלעדית.
יוסף טייב: לא, מי שמציע את הרוויזיה הוא זה שקובע.
שלמה קרעי: מה זאת ההמצאה הזאת?
שלמה קרעי: גברתי היועצת המשפטית, זה לא בסדר.
שלמה קרעי: היא יכולה לנמק, אבל אין לה זכות בלעדית לנמק.
אורית סטרוק: אפשר בבקשה את הסעיף בתקנון?
אורית סטרוק: לא שאני מפקפקת חס ושלום.
מירי פרנקל-שור: אני אראה לך אחר כך את הסעיף הזה.
אורית סטרוק: אבל ההצבעות הן עכשיו.
רם בן ברק: חבר'ה, יש לי כאן יועצת משפטית ואני הולך לפיה.
עידו בן יצחק: הנמקה של לחלופין ז'.
רם בן ברק: חבר הכנסת קרעי, חברת הכנסת סטרוק, בבקשה, הזמן עובד.
אורית סטרוק: אנחנו מבקשים לשמור על הביטחון בירושלים.
אורית סטרוק: לא יכול להיות שהבית של הרוצח של אלי קיי עד לרגע זה לא נהרס.
אורית סטרוק: עד לרגע זה.
אורית סטרוק: ואם צריך להוסיף חיילים בירושלים, תוסיפו חיילים בירושלים.
עידו בן יצחק: לחלופין ח' ללא נימוק.
עידו בן יצחק: לחלופין ט' ללא הנמקה.
עידו בן יצחק: 7 ללא הנמקה.
שלמה קרעי: אני חושב שאתם מתנהגים באופן לא תקין בזה שכשהמגיש הראשון של הרוויזיה לא מנמק אתם לא נותנים למגיש הבא בתור.
שלמה קרעי: זה קורה בכל ועדות הכנסת.
רם בן ברק: רוויזיה מס' 7.
עידו בן יצחק: 8 ללא הנמקה.
עידו בן יצחק: 9 ללא הנמקה.
שלמה קרעי: אדוני, אם היא תמצא שאנחנו צודקים בטענה, תן לנו זמן קצוב במצטבר.
מירי פרנקל-שור: תראו, אתם הגשתם רוויזיה על סעיף-סעיף.
מירי פרנקל-שור: הסתייגות, הצבעה, רוויזיה.
מירי פרנקל-שור: לכן יש לכם זכות נימוק על כל הצבעה.
מירי פרנקל-שור: הגישו חברת הכנסת רוזין וחבר הכנסת שיין רוויזיה על כלל הסעיפים.
מירי פרנקל-שור: זו הצבעה אחת.
מירי פרנקל-שור: אפשר לנמק רוויזיה פעם אחת - - -
אורית סטרוק: אני לא מבינה מה את אומרת.
אורית סטרוק: כמעט על כל - - -
מירי פרנקל-שור: יש לנו רישום על איזה סעיפים ביקשתם רוויזיה.
מירי פרנקל-שור: על סעיפים שלא הגשתם רוויזיה הגישו חברי כנסת אחרים.
מירי פרנקל-שור: זאת הצבעה אחת, ואפשר לנמק פעם אחת.
מירי פרנקל-שור: לא סעיף-סעיף.
אורית סטרוק: אז אנחנו כן יכולים לנמק פעם אחת על כל - - - ?
מירי פרנקל-שור: תבחרו מתוך אלה - - -
שלמה קרעי: לא, על כל הגשת רוויזיה – פעם אחת.
שלמה קרעי: אנחנו הגשנו כמה פעמים, אז יש לנו על כל הגשה.
אורית סטרוק: רגע, מה שאת אומרת זה שבעצם על מכלול הרוויזיות שלא הגשנו עליהן פרטני מותר לנו לנמק פעם אחת.
אורית סטרוק: מצוין, אז נבקש בסוף הרוויזיות לנמק פעם אחת.
רם בן ברק: עכשיו השאלה שלי היא האם אנחנו יכולים להצביע על כל הרוויזיות שהוגשו על ידי רוזין פעם אחת?
רם בן ברק: אז אני מצביע על כל הרוויזיות - - -
שלמה קרעי: רק של רוזין.
שלמה קרעי: שלנו זה בנפרד.
רם בן ברק: כן, אני מצביע על כל הרוויזיות של רוזין.
אמילי חיה מואטי: אדוני היושב-ראש, אנחנו צריכים ללכת למליאה להצביע.
רם בן ברק: הכול בשליטה.
שלמה קרעי: לא יכול להיות שיש הצבעה במליאה וממשיכים פה בדיון.
מיכל רוזין: זה בהסכמה - - -
שלמה קרעי: מה זה "בהסכמה"?
שלמה קרעי: אני רוצה להצביע.
רם בן ברק: אבל אין הצבעה.
רם בן ברק: כשתהיה הצבעה אנחנו נלך.
שלמה קרעי: לא, הוא אומר שיש הצבעה.
שלמה קרעי: לא קרה מעולם שתוך כדי הצבעה במליאה יש ועדה.
רם בן ברק: מי בעד כלל הרוויזיות שהציעה חברת הכנסת רוזין בשם הקואליציה?
מירי פרנקל-שור: רק שנייה, חכו רגע.
שלמה קרעי: לא עברה בכלל חצי שעה מההגשה שלהן.
רם בן ברק: אנחנו בודקים את השעון.
אורית סטרוק: רגע, מירי, סליחה, את אמרת כאן שקיבלתם הארכה עד 12:20 או עד שתתחיל החקיקה.
מיכל רוזין: בסדר, עוד אין הצבעה, אז תמשיכו, חבל על הזמן.
אורית סטרוק: אבל נאמר:
אורית סטרוק: עד שתתחיל החקיקה.
רם בן ברק: אבל אין עדיין הצבעה.
אורית סטרוק: סליחה, היועצת המשפטית אמרה לא עד שתתחיל ההצבעה, אלא עד שתתחיל החקיקה.
אורית סטרוק: החקיקה מתחילה ברגע שחבר הכנסת הראשון עולה להציג את החוק שלו.
מירי פרנקל-שור: אורית, רק שנייה.
מירי פרנקל-שור: אם אנחנו כל כך מדייקים תכף נבדוק במדויק מה הייתה החלטת היו"ר.
אורית סטרוק: אז תבדקו.
אורית סטרוק: החקיקה התחילה.
שלמה קרעי: יש עכשיו צלצול להצבעה.
אורית סטרוק: זה לא משנה, החקיקה התחילה.
שלמה קרעי: השר מדבר, זה אומר שעוד דקה יש הצבעה.
שלמה קרעי: תמשיך, רם.
מירי פרנקל-שור: אנחנו גם צריכים להקפיד על החצי שעה.
עידו בן יצחק: על הרוויזיות של מיכל רוזין אנחנו עדיין לא יכולים להצביע.
עידו בן יצחק: אנחנו יכולים להמשיך להצביע על ההסתייגויות הפרטניות שבהן חברי הכנסת סטרוק וקרעי ביקשו רוויזיה.
יוסף טייב: רם, אפשר להצביע בינתיים.
אורית סטרוק: אי אפשר, החקיקה התחילה.
אורית סטרוק: אין לוועדה רשות ולדון כשהחקיקה - - -
יוסף טייב: קיבלנו רשות עד 12:20.
אורית סטרוק: לא נכון, קיבלתם עד 12:20 או - - -
יוסף טייב: לא צריך לצעוק, המרחק בינך לביני הוא שלושה מטר, את יכולה לדבר בשקט, אני שומע.
אורית סטרוק: א', אתה צודק - - -
יוסף טייב: אם אני צודק אז תדברי בשקט, למה את צורחת כל הזמן?
רם בן ברק: צועקת, לא צורחת.
אורית סטרוק: אני לא צורחת ואל תגיד לי שאני צורחת, זה ביטוי מעליב.
יוסף טייב: צועקת, סליחה.
אורית סטרוק: אני צועקת כי יש גבול כמה אפשר לרמוס את הדמוקרטיה.
רם בן ברק: טוב, אני יוצא להפסקה, ואני מודיע לחברים שהודעה על ההמשך תינתן בהמשך היום.
רם בן ברק: יכול להיות שזה יהיה היום, יכול להיות מחר בשש בבוקר, נראה.
רם בן ברק: ערב טוב.
רם בן ברק: חבר הכנסת יריב לוין, ברוך הבא לוועדה.
רם בן ברק: זו שאתה מכיר היטב.
רם בן ברק: היית יושב ראש הוועדה.
רם בן ברק: כבוד גדול לנו.
רם בן ברק: אנחנו ממשיכים במקום בו עצרנו.
רם בן ברק: אני מזכיר לכם שאנחנו ברוויזיה להסתייגויות ואנחנו נותנים חצי דקה לכל הסתייגות.
עידו בן יצחק: הרוויזיה הבאה היא על הסתייגות מספר 12 בעמוד 3 בקובץ ההסתייגויות.
שלמה קרעי: אחרי סעיף 1 יבוא "שירות מוכר או שירות במשטרה יתאפשר רק לאחר מחצית הזמן משירות החובה בצה"ל".
שלמה קרעי: כמו שאמרנו, אנחנו רוצים בחוק הזה למנוע לממש את האג'נדה הפוליטית של עמר בר-לב שכל מה שהוא רוצה לטפל - כל הצרות של מדינת ישראל, זאת רק אלימות המתנחלים – ולכן אנחנו רוצים שחיילי צה"ל לא ישרתו את כל השירות שלהם מיד במשטרה, מתחילת הדרך כשהם עדיין טירונים אלא לפני כן יתחילו בשירות כך שלפחות חצי מהשירות שלהם יהיה בצבא הגנה לישראל, עם המעטפת ועם ההכשרה, ורק לאחר מכן ישובצו במשטרה.
רם בן ברק: מי בעד קבלת הרוויזיה?
רם בן ברק: הרוויזיה לא התקבלה
עידו בן יצחק: ההסתייגות הבאה שיש עליה רוויזיה, בעמוד לאחר מכן, הסתייגות מספר 4.
יריב לוין: רבותיי, אני חושב שהמציאות שאנחנו נמצאים בה היא כזאת שלא יעלה על הדעת שאנחנו נשלח את החיילות שלנו לבתי הסוהר בלי שאנחנו מוודאים שלא יקרו להן דברים כפי שלמדנו שקרו בכלא גלבוע.
יריב לוין: הדרך הטובה ביותר לעשות את זה הייתה על ידי כך שהיינו מקימים ועדת חקירה פרלמנטרית לעניין הזה.
יריב לוין: תן לי להשלים.
רם בן ברק: אני רוצה להסביר משהו.
רם בן ברק: לכל ההסתייגויות האלה הייתה התייחסות של שתי דקות להסתייגות.
רם בן ברק: הייתה רוויזיה ולרוויזיה יש חצי דקה להסבר.
רם בן ברק: מפאת כבודך נתתי לך דקה אבל לא נלך עכשיו עוד פעם לסיפור הקודם.
רם בן ברק: לא יהיה.
יריב לוין: רק משפט אחד לומר.
יריב לוין: בהיעדר בקרה ופיקוח על כך שהדבר לא יקרה שנית, לשלוח את הילדות שלנו לשם, אני חושב שזה דבר חסר אחריות.
יריב לוין: לכן מכאן ההסתייגות.
עידו בן יצחק: הבאה בתור בעמוד האחרון, הסתייגות מספר 17.
רם בן ברק: מי מציג?
רם בן ברק: חצי הדקה התחילה לעבוד.
אורית סטרוק: אנחנו ניסינו בהסתייגות הזו לאמץ את מה שאתה אדוני היושב ראש הצעת ואפילו שכנעת את חברי הוועדה, להפחית את מספר החיילים שמועברים למשטרה.
אורית סטרוק: אני רוצה להגיד לך שעכשיו חזרתי מדיון במליאה ושם דיברו על כך - - -
רם בן ברק: תודה רבה גברתי.
רם בן ברק: כבר שמענו את זה בהסתייגות.
רם בן ברק: הזמן נגמר.
שלמה קרעי: הייתה לנו דקה על רוויזיה.
רם בן ברק: חצי דקה לרוויזיה.
רם בן ברק: גם בפעם הקודמת.
שלמה קרעי: לא נכון.
רם בן ברק: לא שיניתי.
שלמה קרעי: אתה שינית.
רם בן ברק: מנהלת הוועדה, כמה זמן היה?
קריאה: זה היה חצי דקה.
דפנה סידס כהן: ההסתייגות, שתי דקות.
דפנה סידס כהן: מאז הרוויזיות, חצי דקה.
רם בן ברק: ההסתייגות שתי דקות.
רם בן ברק: הרוויזיה חצי דקה.
שלמה קרעי: חברת הכנסת רוזין, כמה זמן נתת לנו בבוקר לרוויזיה?
רם בן ברק: היא נתנה דקה ואני נתתי חצי דקה.
מיכל רוזין: הוא הוריד לחצי דקה.
רם בן ברק: אני הורדתי לחצי.
רם בן ברק: מי בעד הרוויזיה?.
עידו בן יצחק: הרוויזיה הבאה על הסתייגות מספר 20 באותו עמוד.
יריב לוין: ברור לחלוטין שהשר לביטחון פנים, מאחר שהוא עוסק בשיתוף פעולה עם גורמים אנטישמיים ומעליל עלילות על המתיישבים ביהודה ושומרון, לסמוך עליו שהוא יביא לאישור ועדת ביטחון הפנים של הכנסת את רשימת התפקידים ושהרשימה הזאת תהיה ראויה, אני חושב שזה קשה מאוד אבל אנחנו בכל זאת מציעים את הרוויזיה כי אנחנו מאמינים שיהיה שר לביטחון פנים במדינה מישהו אחר וראוי.
עידו בן יצחק: הרוויזיה הבאה היא הרוויזיה שהגישו חברי הכנסת רוזין ושיין על כל ההסתייגויות האחרות שלגביהן לא הוגשו רוויזיות.
מירי פרנקל-שור: נימוק אחד על כל ההסתייגויות.
רם בן ברק: מי בעד הרוויזיה של חברי הכנסת מיכל רוזין ויוסף שיין?
עידו בן יצחק: בזאת סיימנו את לדחות את כל הרוויזיות על כל ההסתייגויות שהוגשו.
אורית סטרוק: מה עם הרוויזיה של מיכל רוזין?
אורית סטרוק: :
רם בן ברק: קראנו.
רם בן ברק: אי אפשר להטיל ספק ביועץ המשפטי של הוועדה.
שלמה קרעי: יש לנו את הצעת החוק הממוזגת?
עידו בן יצחק: אני אעיר לגבי ההסתייגויות.
עידו בן יצחק: בדיון שהיה הנחנו אותן באופן גולמי כפי שהן הוגשו.
עידו בן יצחק: אנחנו נעשה את ההתאמות הדרושות כך שהן ישתלבו בחוק.
שלמה קרעי: תבטל את החילופין שהם לא חילופין.
עידו בן יצחק: לא היו חילופין במטרות.
עידו בן יצחק: יהיו שינויים קטנים, כמובן לא מהות והמהות תישאר אותו הדבר אבל נעה את ההתאמות הנדרשות.
שלמה קרעי: גברתי היועצת המשפטית, הצעת החוק הממוזגת, זאת לא הצעת חוק חדשה שאנחנו צריכים זמן להגיש עליה הסתייגויות?
קריאה: ממש לא.
שלמה קרעי: הרוויזיה נדחתה בוועדת הכנסת?
מירי פרנקל-שור: הרוויזיה נדחתה בוועדת הכנסת.
שלמה קרעי: ניר אורבך כבר עזב את המשכן?
איתן גינזבורג: לא רק שהיא נדחתה אלא נדחתה פה אחד.
מירי פרנקל-שור: אנחנו מחלקים לכם את הנוסח של הצעת החוק כפי שסיכם אותה אתמול היושב ראש.
מירי פרנקל-שור: הנוסח מביא לידי ביטוי את המיזוג שאושר בוועדת הכנסת.
מירי פרנקל-שור: אנחנו נקרא את הנוסח ונצביע עליו.
מירי פרנקל-שור: אחר כך יש שלב נוסף.
אורית סטרוק: בנוסח הזה יש גם את הקיצור?
מירי פרנקל-שור: זה כולל את הקיצור עליו הודיע היושב ראש.
מירי פרנקל-שור: ברשותך, נתחיל לקרוא.
עידו בן יצחק: תיקון סעיף 6 בחוק שירות ביטחון (תיקון מס' 7 והוראת שעה) (שירות במשטרה ושירות מוכר) התשנ"ה-1995, בסעיף 6, ברישה, במקום "כ"ז בטבת התשפ"ב (31 בדצמבר 2021)" יבוא "ז' בטבת התשפ"ג (31 בדצמבר 2022)".
שלמה קרעי: אדוני, אני חושב שיש כאן משהו חדש שלא היה בפנינו בהצעת החוק הקודמת.
שלמה קרעי: אני טוען טענת נושא חדש על התיקון הזה.
רם בן ברק: על מה?
שלמה קרעי: על התיקון שתיקנת כאן.
רם בן ברק: על איזה תיקון?
שלמה קרעי: יש כאן תיקון.
רם בן ברק: אנחנו לא דנים בהצעת חוק חדשה.
אורית סטרוק: תחזור למליאה.
שלמה קרעי: קיבלנו תיקון מהנוסח שהצבענו עליו במליאה ועל התיקון הזה אני רוצה לטעון נושא חדש.
מירי פרנקל-שור: אין חולק שהנושא הזה הוא אינו נושא חדש.
אורית סטרוק: אין חולק?
אורית סטרוק: אנחנו חולקים.
רם בן ברק: אני מבקש לא להפריע ליועצת המשפטית.
מירי פרנקל-שור: אני אומרת את עמדתי לגבי האם זה נושא חדש או לא נושא חדש.
אורית סטרוק: עמדתך.
אורית סטרוק: לא שאין חולק.
מירי פרנקל-שור: זה אינו נושא חדש אבל בהתאם להוראות תקנון הכנסת, צריך לפנות לוועדת הכנסת על מנת שוועדת הכנסת תחליט האם מדובר בנושא חדש או לא נושא חדש.
מירי פרנקל-שור: כל עוד ועדת הכנסת לא מחליטה, אין באפשרות הוועדה לאשר את הצעת החוק.
מירי פרנקל-שור: אנחנו יכולים להמשיך לדון בדברים נוספים אבל לא להצביע על הצעת החוק.
איתן גינזבורג: אבל הנוסח שמונח בפנינו נדון אתמול והיה על שולחן הוועדה.
איתן גינזבורג: זה היה הנוסח שהיה בפנינו ודיברנו עליו.
אורית סטרוק: ממש לא.
איתן גינזבורג: לכן אין כאן שום סיכוי שזה נושא חדש.
איתן גינזבורג: אני לא מבין את חוות הדעת.
שלמה קרעי: הוא מקשקש את עצמו לדעת, כי איתן גינזבורג הגיש לי טענת נושא חדש על הסתייגות שלי שהייתה לי למחוק מילה.
שלמה קרעי: מחיקה של מילה, אתה הגשת טענת נושא חדש.
שלמה קרעי: אתה זוכר?
שלמה קרעי: הסתייגות ולא תיקון לנוסח.
שלמה קרעי: אתה לא זוכר.
שלמה קרעי: ארבל גיבתה אותך ואישרה לך את טענת הנושא החדש וזה ירד מהחוק.
יריב לוין: הוכח שאתה הכי יצירתי.
איתן גינזבורג: אני לא זוכר.
שלמה קרעי: היא משכה החוצה את גור או מי שלא היה שם, והכריחה אותו להגיד שזה נושא חדש.
מירי פרנקל-שור: אני רוצה לענות לחבר הכנסת גינזבורג.
מירי פרנקל-שור: השאלה אם זה נושא חדש או לא נושא חדש לא נדונה כאן בוועדת החוץ והביטחון.
מירי פרנקל-שור: הדיון הזה יתקיים בוועדת הכנסת.
מירי פרנקל-שור: אני מפנה אותך להוראות סעיף 85(ב) לתקנון הכנסת כאשר הוא טוען ש"הוצע בוועדה תיקון להצעת חוק וחבר הכנסת, שר או סגן שר טען שהתיקון המוצע חורג מגדר הנושא של הצעת החוק, יביא יושב ראש" - - -
איתן גינזבורג: וזה חורג מגדר הנושא של הצעת החוק?
מירי פרנקל-שור: הוא לא חורג.
שלמה קרעי: איתן, אתה כל כך צבוע.
שלמה קרעי: אתה הרי עשית לי את הדבר הזה במחיקה של מילה בהסתייגות שבכלל לא נכנסה לחוק.
רם בן ברק: חברים, לא מעניין אותנו מה היה.
רם בן ברק: מעניין אותנו מה יהיה.
מירי פרנקל-שור: אני מסיימת את הסעיף: "יביא יושב ראש הוועדה את העניין להכרעת ועדת הכנסת".
מירי פרנקל-שור: הדיון האם מדובר בנושא חדש או לא מדובר בנושא חדש, לצערי לא מתקיים כאן בוועדה אלא צריך להביא לוועדת הכנסת.
מיכל רוזין: כן, אבל לא כל טענה שנשמעת על נושא חדש עוברת אוטומטית לוועדת הכנסת להכרעה.
מיכל רוזין: לא נכון.
מיכל רוזין: היועצת המשפטית יכולה לומר האם זה נושא חדש או לא נושא חדש והאם צריך לכנס את ועדת הכנסת.
מיכל רוזין: את צריכה להגיד את עמדתך, האם בעינייך זה נושא חדש או לא נושא חדש.
מיכל רוזין: מירי, את חייבת.
מיכל רוזין: את צריכה להביע את עמדתך המשפטית האם בעינייך זה נושא חדש או לא נושא חדש.
מיכל רוזין: על פי זה הולכים לוועדת הכנסת או לא.
מירי פרנקל-שור: אני אומרת.
שלמה קרעי: לידיעתך, היועצת המשפטית לכנסת צמצמה לנו את האפשרויות לטעון נושא חדש.
שלמה קרעי: בעבר האופוזיציה טענה נושא חדש על הסתייגות שבכלל לא הייתה נכנסת לחוק.
שלמה קרעי: היו מגישים הסתייגות וטוענים נושא חדש ותוקעים את החוק.
שלמה קרעי: היועצת המשפטית של הכנסת ביטלה את האפשרות הזאת.
מיכל רוזין: היועצת המשפטית של הוועדה צריכה להחליט האם זה נושא חדש או לא נושא חדש ואז זה הולך, כן או לא, לוועדת הכנסת.
מיכל רוזין: היועצת המשפטית צריכה להגיד אם בעיניה זה נושא חדש ואז נלך לוועדת הכנסת.
שלמה קרעי: היא לא הגורם המוסמך להכריע בשאלה.
מיכל רוזין: בוודאי שכן.
מיכל רוזין: בכל ועדה.
מיכל רוזין: לא כל אחד שצועק נושא חדש, זה הולך לוועדת הכנסת.
שלמה קרעי: זה לא כל אחד.
שלמה קרעי: זה חבר כנסת שמשתמש בכלי פרלמנטרי שמוקנה לו מכוח זכויותיו כחבר כנסת שעוד לא שללתם ממנו.
מיכל רוזין: אין בעיה אבל לכן יש את היועצת המשפטית של הוועדה שמחליטה אם זה נושא חדש או לא נושא חדש.
מירי פרנקל-שור: תמיד זה היה.
מירי פרנקל-שור: זה מקדמת דנא.
מיכל רוזין: שכל טענת נושא חדש הולכת לוועדת הכנסת?
מיכל רוזין: ממש לא נכון.
מיכל רוזין: חברים, עם כל הכבוד היו לא פעם שצעקתי נושא חדש ואמרו לי היועצים המשפטיים של הוועדה, סליחה, זה לא נושא חדש.
מיכל רוזין: לכן זה לא הלך לוועדת הכנסת.
מיכל רוזין: מאיפה זה שכל אחד שצועק נושא חדש, זה הולך לוועדת הכנסת?
שלמה קרעי: זה כתוב בתקנון.
איתן גינזבורג: הרי הוגשו הסתייגויות על הנוסח הזה.
שלמה קרעי: את אומרת ליועצת המשפטית שהיא לא מיומנת?
שלמה קרעי: כך את מזלזלת במקצועיות של היועצת המשפטית של הוועדה?
שלמה קרעי: מיכל, תתביישי לך.
איתן גינזבורג: הוגשו הסתייגויות על הנוסח הזה, הסירו את ההסתייגויות ועכשיו זה נושא חדש, אחרי שהוסרו ההסתייגויות?
מיכל רוזין: מירי, את משנה כאן את כל כללי הכנסת והוועדות לגבי נושא חדש.
מיכל רוזין: אני מבקשת ששגית תיתן את זה בכתב.
מיכל רוזין: אני מבקשת שהיועצת המשפטית של הכנסת תיתן את זה בכתב, שמהיום כל ועדה שיש בה דיון, מי שאומר נושא חדש, אוטומטית מכנסים את ועדת הכנסת בלי שיקול דעת של היועץ המשפטי של הוועדה המקצועית.
מיכל רוזין: אני רוצה את זה בכתב.
מיכל רוזין: מה קורה לכם שיניתם את כל הנהלים?
יוסף טייב: מבחינה לוגית, בואו נאמר שמישהו אומר בוועדה נושא חדש, הרי לא אוטומטית זה עובר לוועדת הכנסת.
יוסף טייב: לכי אתי ביחד בלוגיקה.
שלמה קרעי: אין לוגיקה.
שלמה קרעי: יש תקנון.
שלמה קרעי: אתם לא תדרסו את התקנון.
יוסף טייב: אני שאלתי שאלה.
יוסף טייב: אם מישהו זועק כאן על כל דבר נושא חדש, זה הולך ישר לוועדת הכנסת?
יריב לוין: בוודאי.
יריב לוין: זה התקנון.
מיכל רוזין: בוודאות זה לא נכון ואני אביא לכם פרוטוקולים שיראו את זה.
יוסף טייב: אני שואל את מירי שאלה.
יוסף טייב: אני רק רוצה הבהרה פרוצדורלית שהיא מאוד חשובה.
יוסף טייב: בואי נגיד שלא קרה כאן כלום, אבל מישהו זעק נושא חדש.
מירי פרנקל-שור: היה שינוי בהצעת חוק.
יוסף טייב: אבל אני רוצה לשאול אותך שאלה.
יוסף טייב: לקחתי מקרה פרטי.
יוסף טייב: במידה ולא היה כאן שום דבר, מישהו היה זועק נושא חדש, האם היית הזה היה הולך לוועדת הכנסת?
מירי פרנקל-שור: הבנתי את הסיטואציה.
מירי פרנקל-שור: יש הצעת חוק ואין שום שינוי, אז אי אפשר לטעון נושא חדש.
יוסף טייב: הטענה שהועלתה כאן היא האם היה שינוי, לאור מה שאת חושבת, בהנחה שכן יש שינוי, כי הטענה של איתן גינזבורג הייתה שלא היה שינוי מאתמול.
שלמה קרעי: לא קשור לאתמול.
יוסף טייב: לכן ההכרעה היא כן שלך, מירי.
מירי פרנקל-שור: ההכרעה היא לא שלי.
מירי פרנקל-שור: יש תקנון.
רם בן ברק: חברים, אנחנו ממשיכים את הדיון ושמים את זה רגע בצד.
רם בן ברק: נלך לוועדת הכנסת.
מירי פרנקל-שור: אני אענה לחבר הכנסת שיין.
מירי פרנקל-שור: התקנון לא נותן ליועץ המשפטי של הוועדה את הסמכות להחליט האם מדובר בנושא חדש או לא.
מירי פרנקל-שור: הנושא החדש, ברגע שנטענה טענת נושא חדש על שינוי כלשהו בהצעת החוק – הנושא עובר לדיון בוועדת הכנסת.
מירי פרנקל-שור: זה מה שקובע סעיף 85 לתקנון.
מירי פרנקל-שור: אין ליועץ המשפטי של הוועדה סמכות.
רם בן ברק: חברים, אנחנו ממשיכים לשלב הבא.
רם בן ברק: שמים את זה בצד ונחזור לזה בעוד רגע.
קריאה: הוגשה בקשה רשמית לוועדת הכנסת.
שלמה קרעי: אדוני היושב ראש, אני מוכן למשוך את טענת הנושא החדש אם תתקבל הסתייגות 15 שכולנו הסכמנו עליה, וגם אתה פרופסור שיין, "שדינו כדין חייל בכל עניין לרבות הטיפול בתנאי השירות שלו, הגשת קבילה ופנייה ליועצת הרמטכ"ל לענייני מגדר".
רם בן ברק: אנחנו הולכים לנושא חדש, לא בגלל שאני לא חושב שאתה לא צודק אלא אני חושב, ואתה יודע, שיש את הצוות של משרד הביטחון שבעוד שלושה חודשים אמור לבוא לכאן כדי להסביר את העניין הזה ואנחנו לא נכניס את זה למשהו שיתחיל מחר בבוקר.
שלמה קרעי: גם כך זאת הוראת שעה לשנה אחת.
שלמה קרעי: מה אכפת לנו לעשות תיקון קטן?
יוסף טייב: זה מה שרצינו לעשות.
שלמה קרעי: הנה, חבר הכנסת שיין מוכן ללכת על העניין הזה.
רם בן ברק: להכניס את החוק שלי בתוך הסידור הזה.
מירי פרנקל-שור: סעיף 2.
מירי פרנקל-שור: אני מבקשת שתקרא אותו.
עידו בן יצחק: תיקון חוק שירות ביטחון (הוראת שעה) (הצבת יוצאי צבא בשירות בתי הסוהר) בחוק שירות ביטחון (הוראת שעה) (הצבת יוצאי צבא בשירות בתי הסוהר), התשס"ה-2005, בסעיף 1, ברישה, במקום "עד יום כ"ז בטבת התשפ"ב (31 בדצמבר 2021)" יבוא "עד יום ז' בטבת התשפ"ג (31 בדצמבר 2022)".
מירי פרנקל-שור: הצבעה על סעיף 2 להצעת החוק.
רם בן ברק: אנחנו מצביעים על סעיף 2.
שלמה קרעי: אתה לא יכול.
שלמה קרעי: אני טוען גם על סעיף 2 נושא חדש.
מירי פרנקל-שור: עוד לא התקיימה הצבעה.
שלמה קרעי: לפני ההצבעה.
שלמה קרעי: אני טוען נושא חדש גם על התיקון הזה.
שלמה קרעי: אני מושך את שתי הטענות האלו אם תתקבל ההסתייגות שדיברנו עליה.
איתן גינזבורג: נגמרו ההסתייגויות החדשות.
שלמה קרעי: הן לא חדשות.
שלמה קרעי: כבר שלושה ימים דיברנו עליהן.
שלמה קרעי: שום דבר לא חדש.
שלמה קרעי: ישבנו כאן בישיבה סודית כל חברי הכנסת וקיבלנו כמה דברים.
איתן גינזבורג: אלה לא הסתייגויות שהגשת.
איתן גינזבורג: עכשיו יש לך נושא חדש.
אורית סטרוק: אנחנו טוענים נושא חדש.
אורית סטרוק: זה נושא חדש.
שלמה קרעי: רם, אתה יודע שאם זאת הייתה הבקשה המקורית אחרי ההסכמה שהייתה, אם זה מה שהיינו מבקשים, היית מסכים.
איתן גינזבורג: זאת הסתייגות חדשה אחרי ההסתייגויות.
שלמה קרעי: מה קשור הנושא החדש להסתייגויות?